**Λώρενς Φερλινγκέτι**

|  |  |
| --- | --- |
| **Ο κόσμος είναι ωραίο μέρος**για να γεννηθείτεαν δεν σας νοιάζει ότι η ευτυχίαδεν είναι πάντακαι τόσο διασκεδαστικήαν δεν σας νοιάζει μια δόση κόλασηςπότε πότεακριβώς όταν όλα πάνε καλά γιατί ακόμα και στον Παράδεισο δεν τραγουδούν συνέχειαΟ κόσμος είναι ωραίο μέρος για να γεννηθείτεαν δεν σας νοιάζει ότι μερικοί άνθρωποι πεθαίνουν συνέχειαή έστω απλώς λιμοκτονούν πότε πότεστο κάτω κάτω δεν πειράζει αφού δεν είστε εσείςA, ο κόσμος είναι ωραίο μέρος για να γεννηθείτε αν δεν σας πολυνοιάζουν λίγα κούφια μυαλά στις ψηλότερες θέσεις ή μια-δυο βόμβες πότε πότεπάνω στα κεφάλια σας ή άλλες παρόμοιες απρέπειεςαπ’ τις οποίες μαστίζεται η ευυπόληπτη κοινωνία μας με τους διακεκριμένους άνδρες της και τους εξολοθρευτές τηςκαι τους κληρικούς τηςκαι τους αστυφύλακεςκαι τις διάφορες φυλετικές διακρίσεις τηςκαι τις κοινοβουλευτικές ανακρίσεις τηςκαι τις υπόλοιπες δυσκοιλιότητεςπου η τρελή μας σάρκαέχει κληρονομήσει | Ναι, ο κόσμος είναι το καλύτερο μέροςγια ένα σωρό πράγματαόπωςτο να κάνεις κουταμάρεςκαι να κάνεις έρωτα και να είσαι λυπημένοςκαι να τραγουδάς φτηνοτραγουδάκια και να έχεις εμπνεύσειςκαι να τριγυρίζειςκοιτάζοντας το κάθε τιμυρίζοντας λουλούδιακαι τσιμπώντας αγάλματακι ακόμα για νασκέφτεσαιγια να φιλάς ανθρώπους και να κάνεις μωρά και να φοράς παντελόνια και να κουνάς καπέλα και να χορεύειςκαι να πηγαίνεις για κολύμπι στα ποτάμια πικνίκ μες στο κατακαλόκαιρο και γενικά να «το γλεντάς»Ναι,μόνο που πάνω στην καλύτερη στιγμή φτάνει χαμογελώντας ο νεκροθάφτης |

(L. Ferlinghetti, *Ποιήματα*, μετάφραση Ρούμπη Θεοφανοπούλου, εκδ. Πρόσπερος, Αθήνα 1989, σσ. 9-10)

**ΑΣΚΗΣΗ:**

Ποιο ερώτημα σας προκαλεί το ποίημα; Να σχολιάσετε την απάντηση που δίνει το ποιητικό υποκείμενο σε αυτό [λ. 150-200]

ΕΝΔΕΙΚΤΙΚΗ ΑΠΑΝΤΗΣΗ

|  |  |
| --- | --- |
| Το ερώτημα που μου προκαλεί το ποίημα είναι αν, πράγματι, ο κόσμος είναι ένα ωραίο μέρος να ζήσει κάποιος, όταν γνωρίζει ότι υπάρχει τόση δυστυχία γύρω του Το ποιητικό υποκείμενο φαίνεται να απαντά καταφατικά, εφόσον τηρούνται ορισμένες προϋποθέσεις, τις οποίες παρουσιάζει με την επανάληψη του «*αν δεν σας νοιάζει*». Η κατάφαση του ποιητικού υποκειμένου φαίνεται και από τις εικόνες της «ευτυχίας» που παρουσιάζει με το πολυσύνδετο (*και ... και*) ή το ασύνδετο (*κοιτάζοντας* … *μυρίζοντας*). Κι όμως ολοκληρώνοντας την ανάγνωση του ποιήματος καταλαβαίνουμε ότι μια ειρωνεία είναι παρούσα. Αυτό ανατρέπει την αρχική κατάφαση. Δεν μπορεί να μην μας νοιάζει τι συμβαίνει γύρω μας και να βρίσκουμε χαρά μόνο στον μικρόκοσμό μας. Επομένως, η απάντηση του ποιητικού υποκειμένου είναι έμμεσα ότι ο κόσμος δεν είναι ένα ωραίο μέρος για να ζεις γνωρίζοντας τι συμβαίνει γύρω σου. Ο καθένας, βέβαια, δίνει το δικό του νόημα στη ζωή. Η απάντηση του ποιητικού υποκειμένου προκύπτει από το νόημα που το ίδιο έχει δώσει στη ζωή του. Ένα νόημα που θέλει να εναρμονίζεται το ατομικό με το κοινό καλό. Ένα νόημα που βρίσκεται σε αντίθετη κατεύθυνση με αυτό που κυριαρχεί σήμερα, τον ατομικισμό. [λ. 188] | 1ο ζητούμενο: «Ποιο ερώτημα σας προκαλεί το ποίημα;»2ο ζητούμενο: «Ποια η απάντηση που δίνει το ποιητικό υποκείμενο σε αυτό το ερώτημα;»- αξιοποιώ κειμενικούς δείκτες3ο ζητούμενο: «Να σχολιάσω την απάντηση του ποιητικού υποκειμένου». |